Thisted Kommune har hele denne uge haft besøg af flere nordiske venskabsbyer.

I Thisted Kommune har fire venskabsbyer hele ugen har haft repræsentanter på besøg i Thy. Samarbejdet med de udenlandske byer går helt tilbage til 1939. For Thisted Kommune er samarbejdet mere end bare venskaber. Kommunen forsøger at bruge de nordiske venner til at løse helt konkrete problematikker. - Hver gang så skal vi have nogle temaer på, nogle aktuelle temaer, som faktisk er noget vi i forvejen bakser med hjemme i kommunerne, og så får vi inspiration fra de øvrige kommuner i Norden, siger borgmester Lene Kjelgaard (V) fra Thisted Kommune. De fire nordiske byer Uddevalla i Sverige, Mosfellbær på Island, Loimaa i Finland samt Skien i Norge, udgør Thisted Kommunes nordiske venskabsbyer - Det er vigtigt for os, der bor på den her side af globen, at vi står sammen. Og det første, det er, at vi taler sammen, siger Hreiðar Örn Stefánsson, der er formand for Kulturkomiteen i Mosfellsbær på island.